אפיאורניס (שם מדעי: Aepyornis; מילולית: "aipys" - גבוה, "ornis" - עוף) הוא סוג של עוף ענקי חסר יכולת תעופה שהיה מהגדולים שבעופות. הוא חי במדגסקר עד העת המודרנית. סוג זה נחקר ותואר לראשונה ב-1951 והוא כלל ארבעה מינים.
העוף הגיע למשקל מקסימלי במין Aepyornis maximus למשקל 400 ק"ג ולגובה של מעל 3 מטרים (9.8 רגל). עם זאת בהמשך אחד המינים בסוג התפצל לסוג אחר גדול בהרבה - הוורומבי. הוא היה בעל שכבת נוצות דמוית-פרווה. אורך ביציו הגיע ל-34 ס"מ בממוצע. העוף הענקי היה דמוי יען והיה אוכל עשב.
עופות אלה נכחדו סופית עד לפני 1,000 שנה. ההיכחדות התרחשה בידי תושבי מדגסקר (מלגשים) אך ישנה מחלוקת בין החוקרים על דרך ההכחדה: חלק מהחוקרים סוברים שהם נהרגו כתוצאה מציד ומהברחה מאתרי המחיה הטבעיים שלהם. אחרים חושבים שהאנשים רק גזלו את ביציהם בכמויות וכך הכחידו אותם לבסוף.
העוף הענקי וביציו אולי היוו השראה (לצד העיט הנכחד עיט כתר מלגשי) לאגדה על עוף הרוק הענקי מהמיתולוגיה המלגשית.
Retrieved from "https://he.wikipedia.org/w/index.php?title=אפיאורניס&oldid=27053830"